(PressFire.no): Norsk Filminstitutt varsler at de har drysset ytterligere én million kroner på norske spillutviklere.

Det er gjennom innkjøpsordningen for dataspill til norske biblioteker at åtte spill kjøpes inn. Spillene skal gjøres tilgjengelig på bibliotekene og utlån der det er mulig.

Spillene er som følger:

«Pode» utviklet av Henchman & Goon AS til Playstation 4.

«Iconoclasts» utviklet av Bifrost Entertainment as til Playstation 4 og Switch

«Agents vs Villain» utviklet av Process as til Xbox One

«Smoothie, Albert Åberg!» utviklet av Hyper Games AS til nettbrett

«Pikefossen – Nieidagorži» utviklet av Miksapix Interactive AS til nettbrett

«What a Goofhead» utviklet av Deltaquack As til nettbrett

«Draugen» utviklet av Red Thread Games AS til PC/Mac

«Degrees of Separation» utviklet av Moondrop As til PC/Mac

Til sammen er det kjøpt inn spill for 1 035 000 kroner. Tidligere i år ble det kjent at regjeringen bevilger ekstra penger til spillutvikling gjennom statsbudsjettet – i tråd med den nye dataspillstrategien.